Document ID: 32015D0579

A BIZOTTSÁG (EU) 2015/579 VÉGREHAJTÁSI HATÁROZATA
(2015. április 9.)
az Olaszország által hozott, a madárinfluenza leküzdését célzó biztonsági intézkedések vonatkozásában 2012-ben felmerült kiadásokhoz történő uniós pénzügyi hozzájárulás megállapításáról
(az értesítés a C(2015) 2235. számú dokumentummal történt)
(Csak az olasz nyelvű szöveg hiteles)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (1) és különösen annak 36. cikke (4) bekezdésére,
mivel:
(1)
A 349/2005/EK bizottsági rendelet (2) megállapítja az uniós pénzügyi hozzájárulás szabályait bizonyos állatbetegségek, köztük a madárinfluenza felszámolására irányuló biztonsági intézkedések esetében. A rendelet 7. cikke meghatározza az uniós pénzügyi hozzájárulást kérvényező tagállam által benyújtandó igazoló okmányokat és a benyújtási határidőket.
(2)
A 2013/775/EU bizottsági végrehajtási határozat (3) rendelkezik az Olaszország által a 2009/470/EK tanácsi határozat (4) értelmében hozott, a madárinfluenza leküzdését célzó biztonsági intézkedések miatt 2012-ben felmerült költségekhez az említett tagállamnak nyújtandó uniós pénzügyi hozzájárulásról. Ennek megfelelően az uniós pénzügyi hozzájárulás részeként 2012-re 40 000 EUR-t kitevő első részlet kifizetésére került sor az említett tagállamnak. A 2013/775/EU végrehajtási határozat előírja továbbá, hogy az uniós pénzügyi hozzájárulás összegét egy következő határozatban kell megállapítani, amelyet az abban említett eljárásnak megfelelően fogadtak el.
(3)
A 652/2014/EU rendelet rendelkezik az említett körülmények fennállása esetén a tagállamok számára történő kifizetésekről. E tekintetben előírja a pénzügyi hozzájárulást meghatározó végrehajtási aktusok elfogadását. Az említett rendelet hatályon kívül helyezte továbbá a 2009/470/EK határozatot, és az említett határozatra történő hivatkozásokat a 652/2014/EU rendeletre történő hivatkozásként kell értelmezni.
(4)
A 2013/775/EU végrehajtási határozat révén teljesültek a 966/2012/EU, Euratom európai parlamenti és tanácsi rendelet (5) követelményei, elsősorban pedig a rendelet 84. cikkében szereplő rendelkezések.
(5)
2014. augusztus 19-én Olaszország hivatalos visszatérítési kérelmet nyújtott be a Bizottsághoz, amelyhez csatolt pénzügyi jelentést, igazoló okmányokat és járványügyi jelentést minden olyan gazdaságról, ahol az állatokat levágták vagy megsemmisítették. A visszatérítési kérelem 2012 tekintetében 1 431 549,96 EUR összegre vonatkozik. A tagállam által benyújtott dokumentumok tanulmányozása alapján azonban a 349/2005/EK rendelet 5. cikke értelmében 68 238,40 EUR-nak megfelelő összeg nem jogosult visszatérítésre.
(6)
Így a hozzájárulás végső összege 2012-re vonatkozóan 1 363 311,56 EUR összegben állapítható meg, amely a kérelmezett visszatérítési összeg és a visszatérítésre nem jogosult összeg különbsége. A második preambulumbekezdésben említett első részlet levonása után az Olaszország számára 2012-re fizetendő egyenleg 1 323 311,56 EUR összegben állapítható meg.
(7)
Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A HATÁROZATOT:
1. cikk
(1) Az Olaszország által hozott, a madárinfluenza leküzdését célzó biztonsági intézkedések vonatkozásában 2012-ben felmerült kiadásokhoz történő uniós pénzügyi hozzájárulás összege 1 363 311,56 EUR.
(2) Az uniós pénzügyi hozzájárulás Olaszország számára fizetendő, fennmaradó részlete 1 323 311,56 EUR.
2. cikk
Ennek a határozatnak az Olasz Köztársaság a címzettje.
Kelt Brüsszelben, 2015. április 9-én.

Labels: 2
5
6
18
15